ПРОТОКОЛ № 3

от заседание на комисия „Дисциплинарна дейност и взаимодействие с Инспектората към Висшия съдебен съвет“ към Прокурорската колегия на Висшия съдебен съвет, проведено на 11 февруари 2025 г.

Днес, 11 февруари 2025 г., вторник, от 10:30 ч. в сградата на Висшия съдебен съвет, присъствено и чрез видеоконферентна връзка, се проведе заседание на комисия „Дисциплинарна дейност и взаимодействие с ИВСС“ към ПК на ВСС, в състав: 

ПРЕДСЕДАТЕЛ:		 EВГЕНИ ИВАНОВ 
          ЧЛЕНОВЕ:	 СВЕТЛАНА БОШНАКОВА 
	 ПЛАМЕН НАЙДЕНОВ– чрез
 видеоконферентна връзка
	 ЙОРДАН СТОЕВ

От администрацията на ВСС: 
Тихомир Димитров -  главен секретар на ВСС;
Петя Тянкова -  директор на дирекция „ЧРАТОКИ“; 
Мая Атанасова  – началник отдел „Дисциплинарни производства“, дирекция „Правна“ – ПК на ВСС;
Светослав Михайлов – главен експерт – юрисконсулт в отдел „Дисциплинарни производства“, дирекция „Правна“ – ПК на ВСС;
Благой Кирилов – младши експерт – юрисконсулт в отдел „Дисциплинарни производства“, дирекция „Правна“ – ПК на ВСС.

Заседанието протече при следния дневен ред:

1.	Извлечение от протокол № 3 от заседание на Пленума на Висшия съдебен съвет, проведено на 30 януари 2025 г., относно изразяване на становище по проекта на структура и обща численост на администрацията на Висшия съдебен съвет.
	Приложение: Доклад на Главния секретар на ВСС и проект на длъжностни характеристики. 

2. Доклад по реда на Глава трета „а“ от Закона за съдебната власт за периода 01.10.2024 г. - 31.12.2024  г.
2.1. Данни за установените от ИВСС нарушения на правото на разглеждане и решаване на делата в разумен срок за периода 01.10.2024 г. - 31.12.2024 г. по реда на Глава трета „а” от Закона за съдебната власт, приложени към писмо от главния инспектор на ИВСС с вх. № ВСС-1886/24.01.2025 г. по описа на ВСС. 
2.2. Отчет на министъра на правосъдието за постъпилите заявления и изплатени обезщетения по реда на глава Глава трета „а” от Закона за съдебната власт за периода 01.10.2024 г. - 31.12.2024 г. в Министерство на правосъдието с вх. № ВСС-2114/31.01.2025 г. по описа на ВСС. 

3. Решение № 10 от 14.01.2025 г. по наказателно дело № 804/2024 г. по описа на Върховния касационен съд, Първо наказателно отделение, с което се възобновява наказателното производство по НОХД № 1387/2024 г. по описа на Софийски градски съд и по ВЧНД № 748/2024 г. по описа на Апелативен съд – София.

4. Обобщен доклад от административния ръководител на Апелативна прокуратура – Бургас относно извършени проверки в прокуратурите от района на Апелативна прокуратура – Бургас на делата с продължителност извън рамките на разумните срокове (над 3 години) и неприключени към 31.12.2024 г., изготвен в изпълнение на решение по т.1.5. от протокол № 29/22.11.2018 г. на Пленума на ВСС.
Приложение: Писмо с вх. № ВСС-11776/03.02.2025 г., ведно с приложение

 По дневния ред:

1. ОТНОСНО: Извлечение от протокол № 3 от заседание на Пленума на Висшия съдебен съвет, проведено на 30 януари 2025 г., относно изразяване на становище по проекта на структура и обща численост на администрацията на Висшия съдебен съвет.

След разисквания и проведено единодушно гласуване, 

КОМИСИЯ „ДИСЦИПЛИНАРНА ДЕЙНОСТ И ВЗАИМОДЕЙСТВИЕ С ИВСС“ КЪМ ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ,
Р Е Ш И:

1.1. ПРИЕМА доклада, касаещ дейността и структурата на дирекция „Дисциплинарна дейност“ в администрацията на Висшия съдебен съвет.
1.2. ИЗРАЗЯВА положително становище по предложения проект на структура на дирекция „Дисциплинарна дейност“ в администрацията на Висшия съдебен съвет, с обособяване на два отдела „Дисциплинарни производства на прокурори и следователи“ и отдел „Дисциплинарни производства на съдии“.
1.3. СЪГЛАСУВА длъжностните характеристики на директора на дирекция „Дисциплинарна дейност“ и служителите от отдел „Дисциплинарна дейност на прокурори и следователи“, дирекция „Дисциплинарна дейност“ в администрацията на Висшия съдебен съвет.
1.4. ИЗПРАЩА решенията по т. 1 на главния секретар на Висшия съдебен съвет и доклада, касаещ дейността и структурата на дирекция „Дисциплинарна дейност“ в администрацията на Висшия съдебен съвет, ведно със съгласуваните длъжностни характеристики за утвърждаване, след приемане от Пленума на Висшия съдебен съвет структурата на администрацията на Висшия съдебен съвет.

2. ОТНОСНО: Доклад по реда на Глава трета „а“ от Закона за съдебната власт за периода 01.10.2024 г. - 31.12.2024  г.
2.1. Данни за установените от Инспектората към Висшия съдебен съвет нарушения на правото на разглеждане и решаване на делата в разумен срок, установени при разглеждане на заявления по реда на Глава трета „а“ от Закона за съдебната власт, за периода от 01.10.2024 г. до 31.12.2024 г.
2.2.  Отчет на министъра на правосъдието по приложението на Глава трета „а“ от Закона за съдебната власт за периода от 01.10.2024 г. до 31.12.2024 г.

След разисквания и проведено единодушно гласуване, 

КОМИСИЯ „ДИСЦИПЛИНАРНА ДЕЙНОСТ И ВЗАИМОДЕЙСТВИЕ С ИВСС“ КЪМ ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ,
Р Е Ш И:

2.1. Приема доклад, изготвен по реда на Глава трета „а” ЗСВ за периода 01.10.2024 г. - 31.12.2024 г.
2.2. Приема данни за установените от ИВСС нарушения на правото на разглеждане и решаване на делата в разумен срок за периода 01.10.2024 г. - 31.12.2024 г. по реда на Глава трета „а” от Закона за съдебната власт, приложени към писмо от главения инспектор на ИВСС с вх. рег. № ВСС-1886/24.01.2025 г. по описа на ВСС.
2.3. Приема отчет на министъра на правосъдието за постъпилите заявления и изплатени обезщетения по реда на глава Глава трета „а” от Закона за съдебната власт за периода 01.10.2024 г. - 31.12.2024 г. в Министерство на правосъдието с вх. рег. № ВСС-2414/31.01.2025 г.  по описа на ВСС.
	
3. ОТНОСНО: Решение № 10 от 14.01.2025 г. по наказателно дело № 804/2024 г. по описа на Върховния касационен съд, Първо наказателно отделение, с което се възобновява наказателното производство по НОХД № 1387/2024 г. по описа на Софийски градски съд и по ВЧНД № 748/2024 г. по описа на Апелативен съд – София.

След разисквания и проведено единодушно гласуване, 

КОМИСИЯ „ДИСЦИПЛИНАРНА ДЕЙНОСТ И ВЗАИМОДЕЙСТВИЕ С ИВСС“ КЪМ ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ,
Р Е Ш И:

3.1. Приема за сведение Решение № 10 от 14.01.2025 г. по наказателно дело № 804/2024 г. по описа на Върховния касационен съд, Първо наказателно отделение, с което се възобновява наказателното производство по НОХД № 1387/2024 г. по описа на Софийски градски съд и по ВЧНД № 748/2024 г. по описа на Апелативен съд – София.
3.2. Решение № 10 от 14.01.2025 г. по наказателно дело № 804/2024 г. по описа на Върховния касационен съд, Първо наказателно отделение, с което се възобновява наказателното производство по НОХД № 1387/2024 г. по описа на Софийски градски съд и по ВЧНД № 748/2024 г. по описа на Апелативен съд – София да се приложи към кадровото дело на прокурора.

4. ОТНОСНО: Обобщен доклад от административния ръководител на Апелативна прокуратура – Бургас относно извършени проверки в прокуратурите от района на Апелативна прокуратура – Бургас на делата с продължителност извън рамките на разумните срокове (над 3 години) и неприключени към 31.12.2024 г., изготвен в изпълнение на решение по т.1.5. от протокол № 29/22.11.2018 г. на Пленума на ВСС.

След разисквания и проведено единодушно гласуване, 

КОМИСИЯ „ДИСЦИПЛИНАРНА ДЕЙНОСТ И ВЗАИМОДЕЙСТВИЕ С ИВСС“ КЪМ ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ,
Р Е Ш И:

4.1. Приема за сведение Обобщен доклад от апелативния прокурор на Апелативна прокуратура – Бургас относно извършени проверки в прокуратурите от района на АП – Бургас на делата с продължителност извън рамките на разумните срокове (над 3 години) и неприключени към 31.12.2024 г., в изпълнение решение по т.1.5. от Протокол № 29/22.11.2018 г., заведено в деловодството на ВСС с вх. № ВСС-11776/03.02.2025 г.

ПРЕДСЕДАТЕЛ НА КОМИСИЯ 
„ДИСЦИПЛИНАРНА ДЕЙНОСТ И
ВЗАИМОДЕЙСТВИЕ С ИВСС“ КЪМ
ПРОКУРОРСКАТА КОЛЕГИЯ НА 
ВИСШИЯ СЪДЕБЕН СЪВЕТ:		(П)

ЕВГЕНИ ИВАНОВ